**STAREA VREMURILOR DE PE URMĂ**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot plouă cu gloanţe la Nord, în Ucraina

Şi-a fost dat cod roşu de moarte;

Pe toţi i-a cuprins, imuabilă, spaima -

Stihiile-şi dau în vileag toată taina…

Neliniştea-n oameni se-mparte…

Speranţele toate-s deşarte…

E rău şi în Est, căci Orientul se plânge

Că vine din Vest vremea rece;

Jihadul răspunde cu fapte nătânge;

Se-anunţă mereu inundaţii de sânge…

Urgia deloc nu mai trece…

Oroarea cumplit se petrece…

Şi-i risc de-avalanşă pe tot Mapamondul,

Căci gheaţa sufocă iubirea,

Iar ura tot strică-ntre semeni acordul

Şi-n loc de tratate, mai larg îşi fac frontul,

Să-şi strige surzi îndreptăţirea…

Se pierde-omenirea cu firea…

E plin de-antihrişti ce omoară creştinii,

Mânaţi de-o orbire neghioabă;

Uitate-s a’ păcii simboluri, măslinii…

În cer plâng arhanghelii şi heruvimii,

Dar omul se stinge în grabă,

Deşi în Creaţie-i podoabă…

Se-ameninţă regi cu războaie mondiale,

Sunt zvonuri de lupte şi-s lupte;

Se-arată, de-acum, numai semne fatale

Şi zornăie clinchet de zile finale…

Din Biblie citatele-s rupte,

Cu ele cel rău să se-nfrupte…